AlexejDobrolubov/national_council_slovak_2010 huggingface dataset:
18. schôdza NR SR - 1.deň - B. popoludní
Dátum: 2020-11-24
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

34. Ďakujem pekne, pán podpredseda. Vytrhnúť úrad pre dohľad na zdravotnú starostlivosť z celého balíku zdravotníckych zákonov sa nedá jednoducho. To posilnenie úradu pre dohľad musí, samozrejme, ísť ruka v ruke s celou, celým pohľadom na koncepciu tých zákonov, ktoré sú v zdravotníctve. Neni možné dávať extrémne silné kompetencie úradu pre dohľad hlavne v dohľade na zdravotnou starostlivosťou a nemať štandardy v zdravotnej starostlivosti vypracované, nemať základný balík, nemať jasné, jasné personálne a materiálno-technické limity, ktoré, aké majú mať jednotliví zdravotnícki poskytovatelia. Takže vo veľa veciach sa dá súhlasiť, ale úrad pre dohľad by mal byť až tou poslednou, ktorú budeme alebo ktorú budete meniť v budúcnosti. Ďakujem pekne.
15. schôdza NR SR - 1.deň - B. popoludní
Dátum: 2020-10-13
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

77. Ďakujem. No, vrátim sa k vecnej téme nejakej. Myslím si, že ten prejav bol veľmi dobrý a bol veľmi zásadný, a dúfam, že ho všetci veľmi dobre počúvali, lebo to vravím od začiatku, čo povedal predseda Fico, že ten zákon sa nedá jednoducho opraviť. To proste sa nedá za noc urobiť. Ten zákon je zlý, opakujem vám, zlý. A, samozrejme, na tejto strane to všetci teda rozumejú, ale rozumiem, že v tom je politika, ale proste vojdite do toho zákona, porozmýšľajte. Predsa my sme tu od toho, aby sme prijímali právne zákony, právne čisté. Teda nielen také, že hala-bala, lebo si tak cítime. Takže ešte raz, nedá sa napraviť ten zákon len tak jednoducho, že si večer sadneme a niečo z neho vypustíme. Mne je troška ľúto ministra zdravotníctva. Ja ako zdravotník to cítim, pretože on je v tomto dosť nešťastne namočený a bol by som radšej, keby takýto zákon predkladal niekto iný, napríklad ministerka spravodlivosti, do ktorej by sa dalo po právnej stránke viac obuť, pretože my doktori medicíny, samozrejme, nevieme argumentovať tak ako Ďakujem veľmi pekne.
15. schôdza NR SR - 1.deň - B. popoludní
Dátum: 2020-10-13
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

34. Ďakujem. No ak som tomu dobre celkom rozumel, tak v zásade ste, no dobre, na mojej strane, dobre. Venovali ste sa troška aj zákonu, takže využijem to, že budem na vás reagovať, hoci to nebolo celkom o skrátenom legislatívnom postupe. Áno, je to presne tak, ten zákon je proste, jednoducho zlý, zlý, zlý. To je ten problém celý, čert ber ešte celé skrátené konanie. Dobre, bude sa robiť skrátené konanie, keby to bolo tak, ako to spomenula pani ministerka vo svojom príhovore, že sa upravia tie, tie náležitosti, ktoré má Úrad verejného zdravotníctva, čert to ber. Ale ten zákon je proste zlý, manipulatívny, ohrozuje základné ľudské práva a slobody, veď si to uvedomte, jednoducho si to uvedomte! Pozrite sa na to ešte lepšie, nedá sa napraviť behom nejakej jednej noci, nedá sa. Zákon je kompletne zlý a všetko to, čo teraz treba urobiť, to súčasná legislatíva umožňuje, aby sa urobilo. To neni tak, že nám niečo hrozí, ak tento zákon neprijmeme, tak sa tu všetci zbláznime, to proste nie je pravda, netreba si klamať.
15. schôdza NR SR - 1.deň - B. popoludní
Dátum: 2020-10-13
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

26. Vážená pani ministerka, iste sa dá akceptovať tá pripomienka, ktorú ste povedali, že treba napraviť ten právny stav, ktorý nie je teraz dobrý. Nehnevajte sa, musím povedať, že ste mali na to pol roka, aby ste to urobili, takže tam to istotne niekde zaspalo. A keď už pol roka ste to neurobili, tak teraz keby ste pripravili skrátené legislatívne konania na nápravu toho problému tak, že by ste urobili len to, čo ste spomínali, že by ste dali tie kompetencie Úradu verejného zdravotníctva, ešte povedzme dobre. Ale vy ste ich podstatne rozšírili, zmenili, dali ste tam neurčité vyhlásenia. To proste nie je možné takto urobiť, to nie je možné, to nie je celkom pravda, čo ste povedali. Pretože tu nejdeme iba napraviť tú jednu vec, tu ideme meniť kompetencie v tom zákone a ten zákon je proste súčasťou toho skráteného legislatívneho konania. To je jednoducho tak. Tú prax poznáme, aká je, to proste takto nejde. Ten zákon, ktorý bude nasledovať po tomto skrátenom konaní, je jednoducho zlý, neprípustný. Porušuje základné práva a slobody, proste je to tak, to sa nedá napraviť za jednu noc, proste s tým sa nedá súhlasiť, prepánajána, však ste právnička, to musíte cítiť.
15. schôdza NR SR - 1.deň - B. popoludní
Dátum: 2020-10-13
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

14. Ďakujem pekne. Vážený pán kolega, vy ste veľmi zjemnili svoju rétoriku ohľadom skrátených konaní a ešte tým pádom, že toto skrátené konanie sa bude dotýkať vlastne ochrany práv a slobôd, ktoré týmto zákonom budú extrémne porušené. Je veľká škoda, že napriek upozorneniu na právne problémy, ktoré zazneli z opozície, hlavne zo strany SMER – sociálna demokracia, neboli tieto korigované až dovtedy, kým generálny prokurátor na tieto výzvy neupozornil, a ešte všetky tie výzvy boli, bohužiaľ, ešte aj uštipačne komentované. Mám tomu rozumieť asi tak, že všetko to, čo bolo doteraz vydané od hlavného hygienika, bolo protiprávne? A teraz si myslíme, že dáme tomu nejaký generálny dišpenz alebo jak tomu mám vôbec rozumieť? Generálnu omluvu alebo presne, ja neviem, ako to treba rozumieť. Jednoducho tu treba povedať, že celé leto vláda úplne prehýrila. Je to teda extrémna škoda. A ešte raz zopakujem. Skrátené konanie v tomto prípade, ak zákon bude ohrozovať práva a slobody občanov, je nonsens. Preto, pán Dostál, by som čakal, že budete viac orodovať za to, aby to proste nepokračovalo týmto spôsobom, pretože ten zákon budúci, o ktorom budeme potom rozprávať, treba kompletne celý prerobiť, pretože je úplne zlý. To sa nedá za jednu noc tu niekde v pléne pri káve urobiť. Ďakujem.
90. schôdza NR SR - 14.deň - A. dopoludnia
Dátum: 2023-05-24
Poslanec: Bittó Cigániková, Jana (SaS)
Druh vystúpenia: Vystúpenie

129. Ďakujem pekne. V mene SaS-ky by som chcela zaujať stanovisko k návrhu Anny Záborskej. Sme na predposlednej schôdzi tohto volebného obdobia a s ľútosťou konštatujem, že tento parlament sklamal veľmi veľa ľudí. Dôvodom sú aj neustále sa opakujúce návrhy zákonov, ktoré jednoducho sa tvária, že chcú ženám pomáhať, ale pritom cieľom je zakázať alebo aspoň obmedziť prístup k interrupciám. Tento návrh nie je výnimkou. Hoci sa predkladatelia tvária, že ženám pomáhajú, zo sedemnástich oblastí tak naozaj iba jedna pomáha. Prijatím tohto zákona by sme robili ženám v ich najťažšej životnej situácii ešte väčšie problémy. Návrh prikazuje mladým ženám od 16 do 18 rokov, aby mali súhlas rodičov. Návrh predlžuje povinnú čakaciu lehotu pre všetky ženy na 48 hodín a platí to aj pre ženy podstupujúce interrupciu zo zdravotných dôvodov, a to dokonca skryte. Chcela by som teda pripomenúť, že interrupcie nikto z nás nepovažuje za pozitívny jav, ale znižovať ich počet treba inak. Treba zlepšovať sociálnu situáciu, treba pomáhať matkám samoživiteľkám, sprístupniť antikoncepciu, sexuálnu výchovu, sprístupniť škôlky, rozšíriť pomoc pre rodiny, to sú návrhy, s ktorým predkladatelia ale neprichádzajú. Veľmi pekne ďakujem aj Vlaďke Marcinkovej, ktorá predložila viacero takýchto návrhov zákona, ktoré naozaj ženám pomáhajú, a my sme za ne s radosťou hlasovali, napríklad materskvá... materskvá... materská (povedané so smiechom) pre čerstvé absolventky alebo podpora firemných škôlok. To, že navrhovateľka nevystúpila v rozprave, aby svoje postoje obstá... obhájila v argumentačnej debate, ale namiesto toho nám na stôl položila vyslovene osobný list, nepovažujem za šťastné, obviňuje ma tam z klamstiev, ale pravdou je, že potom by nehovoril pravdu ani Ondro Dostál alebo možno... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

225. Ďakujem veľmi pekne za slovo. Peter, mňa mrzí, že máš dnes tak málo času, lebo vždy máš čo povedať a vždy sa to dobre počúva. Mňa zaujímali ďalšie tvoje návrhy. Tak možnože v ďalšom vystúpení by som potom mohol spomenúť aj tie. Čo sa týka toho bodu 2. Ja sa pritom zastavím, lebo teda na tom vystúpení, mne sa to zdá veľmi dobrý nápad, že aby teda keď si kupuje rodina, jednotlivec, jedno ako občan, keď si kupuje väčšiu nehnuteľnosť a predáva tú menšiu, tak mne sa zdá naozaj akože nefér, keď celú tú sumu vlastne použije na nákup tej novej nehnuteľnosti, aby mal ešte niečo platiť nám politikom. A my to potom rozhadzujeme napríklad na volebnú kampaň ako 200-eurovky, kde komu napríklad. Tak toto sa mi zdá naozaj nekorektné. Ja by som jednoznačne súhlasila s tým, aby, aby jednoducho tá suma sa dala použiť celá bez zdanenia. A ja tiež sa prihováram, ja viem, že sme sa plánovali pri tomto návrhu zákona zdržať, pretože nie je z nášho pohľadu ideálny. Ale už niekoľkýkrát opakujem, ja by som ho tiež podporila do druhého čítania, nakoľko kolegovia veľmi ochotne hovorili o tom, že sa bude dať o tom baviť a budú sa dať zmeny robiť. Čiže pokiaľ by napríklad tento bod 2 bol nejako lepšie upravený a tak, že sa zhodnete. Ja by som ho veľmi rada podporila. Takže opeľujem na kolegov aj takto verejne. No a tiež súhlasím, že možno by ste sa Peter spolu mohli zamyslieť nad tým odpočítaním nákladov na investíciu. Lebo veď prečo nepomôcť ešte viac, keď môžme. Veď kolegovia z OĽANO oni tak radi pomáhajú, tak poďme pomôcť ešte viac. No a keby aj pozemok mohol byť braný ako investícia, úplná paráda.
90. schôdza NR SR - 12.deň - A. dopoludnia
Dátum: 2023-05-19
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

221. Veľmi pekne ďakujem. Ondro, presne ako si povedal, začnem od konca, úplný súhlas s tebou. Chcem aj oceniť návrhy Tomáša Lehotského, ktoré tu opakovane zaznievajú a považujem ich za absolútne validné, mali by byť vyslyšané. No, Alino, ako hovoríš, kolegovia z OĽANO už veľmi dávno zabudli, kto je ich nepriateľ, veď nakoniec v poslednej dobe používajú aj nástroje Roberta Fica osobne len preto, aby si mohli kopnúť do SaS-ky a nemajú ani toľko chochmesu, aby aspoň označili zdroj z toho, čo šíria, že šíria v podstate propagandu Fica, už im to nie je cudzie. Však veď ale zas vieme, že práve poslanci OĽANO podržali pána Fica, keď mal ísť pred súd, takže zas až tak prekvapení nie sme. Pán poslanec Šefčík, ako vždy, vy ste chceli, no len veď vy, keď chcete, ta vieme všetci a žijeme to všetci, ako to dopadne. Vy ste chceli ten zlý gigant zdaniť a vlastne však iba nadpríjem, neviem čo a ja som vám na to hovorila, že áno, my chápeme, že vy chcete zdaniť len tých zlých a teraz som spomenula aj tie telekomunikačné firmy, banky a podobne, len sme vám pripomenuli, že tieto firmy si to premietnu do cien svojich produktov a služieb bez ohľadu na to, či je to nad, pod alebo akokoľvek. Jednoducho to vedia urobiť, lebo oni si určujú ceny a v tomto spojení je vrcholne povýšenecké a arogantné vystúpenie pána poslanca Kremského úplne mimo, lebo ja som presne to isté povedala, že teda firmy si to premietnu na občanov, a teda som pomenovala tie firmy, ale vy vysvetlíte, pán Kremský, ako vy môžte tie Matovičove hlúposti... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

195. Peter, ty máš strašne málo času v tých faktických, budeš musieť ešte asi v tej ústnej vystúpiť. No, Maroš, ja by som k tomu možno, k tomu záveru, chcela teda k inému reagovať, ale zaujal ma ten tvoj záver, kde ti musím dať úplne za pravdu. Samozrejme, súhlasím s tvojím vystúpením aj s tvojimi argumentami. A nakoniec vecne predsa súhlasíme aj s týmto návrhom a so znižovaním daní ako takých. O tom teda ešte bližšie poviem v rozprave vo vystúpení. Ale mal si veľkú pravdu v tom počte návrhov zákonov. Koľkokrát sa nás aj pýtali, že či aj my nie sme spoluzodpovední. No tak naozaj v pomere teda k počtu poslancov, myslím si, že v tomto bol náš prístup zodpovedný. Naozaj 250 návrhov zákonov absolútne nedá sa všetko toto poctivo prediskutovať, prekomunikovať. No ale je výborné, keď počujeme, že kolegovia, ktorí dávajú návrhy do prvého čítania, že sú ochotní diskutovať v druhom. Verím, že práve pri otázke znižovania daní bude SaS-ka s týmto oslovená, lebo máme komu, čomu pomôcť. To sme videli nakoniec aj na tvojom vystúpení dnes. Určite to znižovanie v podstate konečnej ceny bývania zvyšuje dostupnosť bývania a to by sme všetci chceli. Tá sa v posledných rokoch na Slovensku určite znížila vzhľadom na to, že výrazne vzrástli ceny nehnuteľností a mzdy jednoducho tak rapídne, tak rýchlo nerástli, aj keď evidujeme v poslednej dobe možno malé zníženie, ale určite to nie je dostatočné najmä pre mladé rodiny. A určite aj my v SaS-ke sme za napríklad riešenie bytovej domovej otázky... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

183. Ďakujem pekne. Peťo, čo si to chcel dopovedať? (Reakcia z pléna.) Dobre, tak ja len za kolegu dopoviem, aby ho bolo počuť, čo chcel povedať, že by sme mali podporovať finančné nástroje (reakcia z pléna), čo je ETF? (Reakcia z pléna.) Dobre, tak fond, ktorý je kótovaný na burze, fondy, ktoré sú kótované na burze a tak. Ďakujem, ďakujem za pomoc, ja som veľmi zvedavá na tvoje vystúpenie, Peter, lebo ty si v tomto veľmi šikovný, ďakujem ti veľmi za túto faktickú. A ja tu teda čítam, že cieľom návrhu zákona je rozšíriť výnimky, kedy príjem z predaja nehnuteľností bude oslobodený od dane, teda že je návrh inšpirovaný právnou úpravou z Českej republiky, k tomu Peter už hovoril. No my, samozrejme, v SaS-ke veľmi kvitujeme a veľmi sa tešíme a snažíme sa celú našu existenciu bojovať za to, aby sa znížili dane, akékoľvek dane, preto keď to tak čítam a keď vás tak počúvam, tak ma trošku mrzí, že všetky tie naše snahy o znižovanie daní boli často bojkotované, nepodporené, pritom je to práve znižovanie daní, ktorý, ktorým, ktoré ľuďom výrazne zvyšuje príjmy, motivácie, zvyšuje životnú úroveň v krajinu, a v krajine, kde je vyššia životná úroveň, tam je, samozrejme, lepšie všetko, zdravotníctvo, školstvo, ale aj súdnictvo, samozrejme, doprava, na akýkoľvek aspekt si spomenieme, ľudia si jednoducho šťastnejší, majú sa lepšie, potom sú neni takí aj nahnevaní na nás politikov a viete, aj nám by sa robilo lepšie, takže viac takých návrhov zákonov, ktoré znižujú ľuďom dane.
90. schôdza NR SR - 12.deň - A. dopoludnia
Dátum: 2023-05-19
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

40. Pán Kremský, k tomu, čo ste hovorili, sa iba k jednej veci vyjadrím, lebo však ostatné Maroš veľmi dobre pomenoval už v diskusii. K tým samosprávam, že teda to je, ako keby vy ste si želali o 300 000 viac, že teda vlastne vy im neberiete. No tak to je tak, že oni presne to, čo majú podľa zákona dostať, tak to nedostanú a dostanú menej, lebo vy im to beriete. Ale vy podľa zákona 300 000 navyše dostať nemáte. Čiže vy, vy používate svoju funkciu na to, aby jednoducho ste tých ľudí v tých samosprávach, lebo opäť to raz platia občania, aby ste im dost zobrali peniaze, ktoré im podľa zákona prináležia na veci, ktorým vy veríte, ktorým vy dôverujete. Takže myslím si, že nie je to úplne korektná argumentácia, keď hovoríte, že to je ako keby vy ste si želal 300 000 navyše, lebo ja si myslím, že veď práve váš predseda hovorí o tom, že ten plat, ktorý máte je viac ako dostatočný a už viac si nezaslúžite. Ja to nehovorím, tak je to, príde mi to také nekorektné. Jednoducho tie samosprávy nebyť vás, by mali viac peňazí na škôlky, na, na všetky veci, ktoré robia na cesty, na údržbu a nemajú ich. Nemajú ich preto, lebo tu rozdávame peniaze aj napríklad mojim deťom s mojím poslaneckým platom a nerozdávame ich tam, kde treba, aj keď opäť aj ja musím teda vyzdvihnúť, že sa snažíte o nápravu, no ale bolo by lepšie, keby vôbec k takýmto veciam nedochádzalo. Ďakujem pekne.
90. schôdza NR SR - 5.deň - A. dopoludnia
Dátum: 2023-05-09
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

55. Ďakujem veľmi pekne za tento návrh aj za iniciatívu pána po... pána starostu Petržalky Jána Hrčku, ktorý s týmto prišiel. Určite to my podporíme a chcem len povedať, ako bývalý zriaďovateľ súkromných materských škôlok, že mám skúsenosť s tým, že mestské časti úplne pochopiteľne sa báli zaraďovať do siete škôlky preto, lebo sa báli finančných nákladov, ktoré mali. Toto sa tým odstraňuje a v dôsledku určite bude aj viac miest škôlok v Bratislave, ktoré sú veľmi potrebné. Takže ešte raz veľmi pekne ďakujem pánovi starostovi Hrčkovi.
90. schôdza NR SR - 2.deň - B. popoludní
Dátum: 2023-05-03
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

174. Toto je presne pozmeňovák z dielne. Chceli sme, aby to bolo dobré a dopadlo to katastrofálne, nakoľko tento pozmeňovák nielenže zvyšuje platy, to by nebol až taký problém skokovo, ale teda na to by sa zrejme peniaze našli, ale čo je najväčší problém, samozrejme, to veľmi znižuje počty zamestnancov v nemocniciach, ktoré sú už aj tak nedostatočné, a to z toho dôvodu, že takto zaradení pracovníci majú, samozrejme, oveľa kratšiu pracovnú dobu. Sú to totiž pracovníci, ktorí sú napríklad vystavení žiareniu a podobne, nejakých, ja neviem, onkologických ochoreniach, teda oddeleniach a neviem, či tam bol röntgen, myslím, že tam bol a už nie je. Jedno ako. Sú to pracovníci, ktorí majú dôvod na to, aby boli kratšie, aby mali kratšiu pracovnú dobu, a my tam teraz zaraďujeme vlastne všetkých v nemocniciach, tým pádom budú pracovať menej a, samozrejme, sa navýši ten deficit zdravotníkov a takisto potom z toho vyplýva aj viac dovolenky, čo by bolo tiež všetko pekné, však to nikto nebere, všetci chceme, aby boli vyššie platy, aby bolo, aby mali všetci dovolenku, len ako, akosi to neunesie ten zdravotný systém. Takže opakujem, toto je presne kategória, že ja som chcel, ale dopadne to nakoniec katastrofálne pre pacienta. Druhá vec je, presne to spustí reťazovku a ja sa teda pýtam, že či napríklad záchranári nepodstupujú naozaj teda nejaký, nejaký duševný, ako ste to povedali? Je to, je to jednoducho psychicky náročná práca, takisto jak v tej nemocnici, prípadne, či v ambulancii, to nie je psychicky náročné? A potom vlastne možnože aj tu v parlamente, len my tie platy a tie dovolenky máme o hodne lepšie ako teda tí zdravotníci. Takže spustilo by to zasa reťazovú reakciu, ktorú asi nikto, asi nám je všetkým jasné, že by to, by to nezvládol ani rozpočet, ani zdravotníctvo. A možno aj také školstvo, tam je tiež ťažko. Čiže veľmi zlý návrh napriek tomu, že veľmi dobre mienený.
66. schôdza NR SR - 8.deň - B. popoludní
Dátum: 2022-06-28
Poslanec: Beluský, Martin (-)
Druh vystúpenia: Vystúpenie v rozprave

94. Ďakujem, pán podpredseda. Mám pozmeňujúci návrh, ktorý sa týka zmeny vo výboroch. Zmeny sa týkajú nezaradenej poslankyne pani poslankyne Vorobelovej, ktorá nastúpila v apríli a odvtedy vlastne nie je zaradená v žiadnom, žiadnom výbore. Po dohode s ostatnými poslancami sa vymení s pánom poslancom Mazurekom vo výbore pre sociálne veci a s pánom poslancom Šimkom vo výbore pre európske záležitosti, to je vlastne všetko. Žiadne iné zmeny tam nie sú, tak by som chcel potom poprosiť pánov poslancov, panie poslankyne, aby tento návrh podporili, aby pani poslankyňa mohla pracovať v týchto dvoch výboroch, ktoré si vybrala a teraz prečítam pozmeňujúci návrh. Pozmeňujúci návrh poslanca Martina Beluského k návrhu na zmeny v zložení výborov Národnej rady Slovenskej republiky, tlač 1075. 1. V bode 1 sa písmeno a) odvoláva a dopĺňa nasledovne: poslanca Milana Mazureka z Výboru Národnej rady Slovenskej republiky pre sociálne veci, poslanca Jozefa Šimka z funkcie člena Výboru Národnej rady Slovenskej republiky pre európske záležitosti. 2. V bode 2 sa písmeno b) volí dopĺňa nasledovne: poslankyňu Slavěnu Vorobelovú za členku Výboru Národnej rady Slovenskej republiky pre sociálne veci a za členku Výboru Národnej rady Slovenskej republiky pre európske záležitosti. Ďakujem.
66. schôdza NR SR - 2.deň - B. popoludní
Dátum: 2022-06-15
Poslanec: Beluský, Martin (-)
Druh vystúpenia: Vystúpenie s faktickou poznámkou

86. Ďakujem za slovo. Pán poslanec, keďže sa to týka výboru, ktorého ja som predsedom, tak vám chcem poďakovať za tento návrh, pretože myslím si, že je správne, aby pán poslanec Nemky bol členom tohto výboru, pretože je aj predsedom výboru na preskúmavanie rozhodnutí NBÚ. Ale pri tejto príležitosti by som chcel vyzvať poslanecký klub strany Sloboda a Solidarita, ktorý jediný v tomto výbore osobitného kontrolného výboru na kontrolu činnosti NBÚ mal vlastne prázdne miesto už asi pol roka. A opakovane vyzývam pani predsedníčku Zemanovú, aby tam nominovali chýbajúceho člena, ktorý predtým bol pán poslanec, pán poslanec Benčík. Takže bol by som rád, keby tam niekoho navrhnú znova. Ďakujem pekne.
66. schôdza NR SR - 2.deň - B. popoludní
Dátum: 2022-06-15
Poslanec: Beluský, Martin (-)
Druh vystúpenia: Vystúpenie v rozprave

82. Ďakujem. Ja len veľmi krátko, keďže som tento návrh predložil ja za našich poslancov. Tak len si to dovolím zdôvodniť. Vlastne táto zmena sa týka pani poslankyne Slavěny Vorobelovej, ktorá nastúpila v apríli ako poslankyňa, avšak do dnešného dňa nie je vlastne zaradená v žiadnom výbore a okrem predsedu Národnej rady Slovenskej republiky by každý poslanec mal mať možnosť pracovať vo výboroch. Takže na základe dohovoru s poslancom Milanom Mazurekom a pánom poslancom Jozefom Šimkom oni vlastne obidvaja uvoľnia miesto zo svojich výborov, teda výbor pre sociálne veci a výbor pre európske záležitosti, do ktorých bude pani poslankyňa Vorobelová zvolená plénom. Čiže naozaj nie je to, nie je to nejaká že pomsta alebo niečo podobné, že by možno niekoho napadlo, všetci s tým súhlasia. Takže chcem poprosiť aj koalíciu, aby hlasovali za tento návrh. Ďakujem pekne.
83. schôdza NR SR - 8.deň - B. popoludní
Dátum: 2023-02-14
Poslanec: Baránik, Alojz (SaS)
Druh vystúpenia: Vystúpenie s faktickou poznámkou

42. Ďakujem pekne. Tak, pán Suja, tento zákon podľa mňa nesúvisí s tým, že kto bol zvolený za generálneho prokurátora v poslednom období, priamo, len, len nepriamo. A ja nezodpovedám za bývalú koalíciu ani nemám možnosť nejako ovplyvňovať to, ako bývalá koalícia si zvolila terajšieho generálneho prokurátora, takže nejak naznačovať, že ja za toto zodpovedám alebo mám možnosť to ovplyvňovať, je, ako ste sám povedali, asi neprimerané, takže neviem, čo ste vlastne chceli povedať. Pokiaľ ide o pána Kočiša, ja som v podstate nerozumel tomu, čo uvádzal pán Kočiš. A obvykle rozumiem, ale u pána Kočiša tentokrát to nejak nevyšlo. A zdá sa mi, že pán Kočiš nedával dosť pozor, pretože keď povedal, že toto je neprípustné, tak neviem, prečo to povedal, lebo keď je to prípustné vo všetkých krajinách tu naokolo s výnimkou Českej republiky, ktorá zase má iné poistky v porovnaní s nami, tak potom nerozumiem, prečo by to malo byť neprípustné. Asi, domnievam sa, len preto, že by to mohlo viesť k tomu, že by niektorí ľudia, ktorí sa spoliehajú na to, že prokuratúra zabezpečí, že nebudú trestne stíhaní, že by sa nemuseli cítiť až tak bezpečne. Ale to je asi tak všetko.